หุ้นสหรัฐฯปิดบวกพอประมาณ
หุ้นสหรัฐฯ-ราคาน้ำมัน ปิดบวกหลังสภากรีซเห็นชอบแผนรัดเข็มขัดรอบใหม่
14 ก.พ. 2555

หุ้นสหรัฐฯ-ราคาน้ำมัน ปิดบวกหลังสภากรีซเห็นชอบแผนรัดเข็มขัดรอบใหม่ 
ปัจจัยรัฐสภากรีซอนุมัติมาตรการรัดเข็มขัดรอบใหม่ สร้างความแช่มชื่นมาถึงตลาดหุ้นสหรัฐฯ ที่วานนี้(13ก.พ.) ปิดบวกพอประมาณ ในความหวังว่าบรรดาขุนคลังยูโรโซนจะเปิดไฟเขียวปล่อยเงินกู้แก่เอเธนส์       ด้านดัชนีหุ้นดาวโจนส์ เพิ่มขึ้น 72.81 จุด (0.57 เปอร์เซ็นต์) ปิดที่ 12,874.04 แนสแดค เพิ่มขึ้น 27.51 จุด (0.95 เปอร์เซ็นต์) ปิดที่ 2,931.39 เอสแอนด์พี เพิ่มขึ้น 9.12 จุด (0.68 เปอร์เซ็นต์) ปิดที่ 1,351.76 ขณะที่ราคาน้ำมันปิดบวกหลังจากรัฐสภากรีซลงมติอนุมัติมาตรการรัดเข็มขัดรอบใหม่เพื่อปลดล็อกให้ได้รับเงินช่วยเหลือก้อน 2 ตามความต้องการของเจ้าหนี้ต่างชาติ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 2.24 ดอลลาร์ ปิดที่ 100.39 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 62 เซนต์ ปิดที่ 117.93 ดอลลาร์ต่อบาร์เรล